Diari Oficial de la Generalitat Valenciana


Sumari del DOGV 5173, del 10-01-2006 (2006/39)

ORDE de 29 de desembre de 2005, de la Conselleria d'Empresa, Universitat i Ciència, per la qual es convoquen set beques per a postgraduats per a completar la formació pràctica en matèria de consum per a l'exercici 2006.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5173

Data del DOGV
:   10-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/39


Data del document
:   29-12-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * ajuda pública
    * ensenyament superior
    * suport econòmic
    * assignació per estudis
    * protecció del consumidor
    * consum
    * professió jurídica

ORDE de 29 de desembre de 2005, de la Conselleria d'Empresa, Universitat i Ciència, per la qual es convoquen set beques per a postgraduats per a completar la formació pràctica en matèria de consum per a l'exercici 2006. [2006/Q39]
  
En el marc de la política dirigida a l'especialització de llicenciats universitaris i amb la finalitat de contribuir a la formació d'especialistes en matèria de consum, a proposta de la Direcció General de Seguretat Industrial i Consum, la Conselleria d'Empresa, Universitat i Ciència convoca set beques per a postgraduats, en l'àmbit de l'administració pública valenciana
  
Fent ús de les facultats que em conferix l'article 35 de la Llei 5/1983, de 30 de desembre, de Govern Valencià i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte de la convocatòria
  
1. L'objecte de la present orde és convocar set beques per a postgraduats de la llicenciatura en Dret, a fi de completar la formació pràctica en matèria de consum en l'àmbit de competències de la Generalitat. Una de les quals es desenrotlla a Castelló, dos a Alacant i la resta a València.
  
2. El règim de les beques és d'aplicació d'acord amb els articles següents i en el Decret 108/1992, 6 de juliol, del Govern Valencià.
  
Article 2. Requisits dels sol·licitants
  
Poden optar a la concessió d'estes beques els qui reunixen els següents requisits:
  
a) Nacionalitat espanyola o de qualsevol país membre de la Unió Europea.
  
b) Títol de llicenciatura en Dret.
  
c) No patir cap malaltia o discapacitat que impossibilite el compliment de les obligacions derivades de la concessió de la beca.
  
Article 3. Presentació de les sol·licituds i termini
  
1. Les sol·licituds per a la concessió de les beques regulades en la present orde s'han de dirigir a la Direcció General de Seguretat Industrial i Consum i s'han de presentar en l'imprés normalitzat en el registre general de la Conselleria d'Empresa, Universitat i Ciència, ubicat al carrer de Colom, 32, codi postal 46001 de València, o en qualssevulla de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds s'han d'acompanyar amb la següent documentació:
  
a) Fotocòpia compulsada del DNI o document equivalent en el cas de nacionals d'altres països membres de la Unió Europea.
  
b) Curriculum vitae del sol·licitant.
  
c) Certificat de l'expedient acadèmic (original o fotocòpia compulsada) de l'aspirant, emès pel centre on s'han cursat els estudis, en el qual ha de constar la nota mitjana obtinguda durant la carrera.
  
d) Fotocòpies compulsades dels títols que acrediten els coneixements de valencià.
  
e) Fotocòpies compulsades dels títols que acrediten els coneixements d'altres idiomes comunitaris.
  
f) Qualssevol documents que acrediten la possessió d'un altres títols o mèrits professionals o acadèmics que s'hi desitge al·legar.
  
g) Declaració responsable que tenen concedida qualsevol beca o ajuda per a la mateixa o semblant activitat.
  
h) Declaració responsable de trobar-se al corrent en les obligacions tributàries, fiscals i amb la Seguretat Social, que ha de ser substituïda pels certificats en cas de ser beneficiari d'una beca, d'acord amb allò que disposa l'Orde de 30 de maig de 1996, de la Conselleria d'Economia i Hisenda.
  
i) Declaració responsable que no esta sotmès en cap de les prohibicions per a obtindre la condició de beneficiari que l'apartat 2 de l'article 13 de la Llei 38/2003, de 17 de novembre, General de Subvencions.
  
j) Declaració responsable que no patix cap malaltia o discapacitat que impedix el compliment de les obligacions derivades de la concessió de la beca.
  
k) Indicació de la ciutat en la qual desitja realitzar la formació (Alacant, Castelló o València) la qual tindrà caràcter vinculant per al procés de selecció.
  
Tota la documentació que s'aporta ha de consistir en originals o fotocòpies compulsades. La documentació que no complisca i que és requisit i necessària per a puntuar l'expedient personal del sol·licitant, no és tindrà en compte.
  
3. El termini de presentació de les sol·licituds és de 15 dies hàbils, comptadors des de l'endemà de la publicació d'esta orde en el Diari Oficial de la Generalitat Valenciana.
  
Article 4. Import, duració i caràcter de les beques
  
1. Les beques estan dotades amb mil cinquanta euros (1050,00€) mensuals cada una i són finançades a càrrec dels pressuposts de la Generalitat Valenciana per a l'any 2006. En els supòsits que impliquen un guany econòmic del beneficiari inferior al corresponent a un mes natural, la prestació econòmica ha de ser proporcional al dit període. Als pagaments realitzats s'ha d'aplicar les corresponents retencions previstes en la normativa vigent.
  
2. El període de gaudi de la beca en l'exercici 2006, és des de la data indicada en la resolució d'adjudicació de cada una, data que no pot ser anterior al 15 d'abril i fins el 31 de desembre de l'any 2006, el període es pot prorrogar fins que el becari complete 12 mesos de gaudi de la beca, d'acord amb el que disposa l'article 3 del Decret 108/1992, del Govern Valencià, i amb la condició que hi haja consignació pressupostària a este efecte en l'exercici 2007.
  
3. La beca és incompatible amb el gaudi de qualsevol beca o ajuda que es puga concedir per la mateixa activitat o semblant. La infracció d'esta regla deixa sense efecte la beca.
  
4. La condició de becari no genera cap relació laboral ni administrativa amb la Generalitat.
  
Article 5. Pagament de la beca
  
L'import de la beca es paga mensualment, amb la certificació prèvia de la Direcció General de Seguretat Industrial i Consum de la Conselleria d'Empresa, Universitat i Ciència, que el becari complix amb les obligacions i els objectius de l'ajuda.
  
Article 6. Criteris d'adjudicació
  
S'ha de valorar per a la concessió de les beques i d'acord amb el barem establit en l'annex de la present orde:
  
- El currículum acadèmic de l'aspirant.
  
- Els coneixements de valencià homologat per la Junta Qualificadora de Coneixements de Valencià.
  
- Els coneixements d'altres idiomes comunitaris, acreditats per les escoles oficials d'idiomes ubicades al territori espanyol.
  
- Haver cursat i superat l'assignatura de defensa i protecció dels consumidors.
  
- L'experiència professionals, així com els coneixements sobre consum i sobre l'administració autonòmica.
  
Article 7. Estudi i avaluació de les sol·licituds
  
1. Per a l'estudi i l'avaluació de les sol·licituds presentades es crea una comissió d'avaluació, integrada pels següents membres:
  
Titulars:
  
Presidenta: La cap del Servei Territorial de Consum de València
  
Vocal: La cap del Servei Territorial de Consum d'Alacant
  
Secretari: El cap del Servei de Gestió Administrativa
  
Suplents:
  
President: El cap del Servei de Suport i Defensa del Consumidor
  
Vocal: El cap del Servei Territorial de Consum de Castelló
  
Secretària: La cap de Secció de Personal
  
2. L'avaluació s'ha de realitzar atenent els criteris que preveu l'article 6 de la present orde.
  
3. El règim jurídic de la comissió és l'establit en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Els aspirants amb millor puntuació i d'acord amb la següent distribució se citaran per a l'entrevista:
  
- Les 15 persones amb millor puntuació dels sol·licitants per a les beques d'Alacant
  
- Les 10 persones amb millor puntuació dels sol·licitants per a la beca de Castelló
  
- Les 20 persones amb millor puntuació dels sol·licitants per a les beques de València.
  
En cas d'haver empat entre els aspirants a l'entrevista, se citen a la mateixa tots els que obtinguen idèntica puntuació, encara que se supere el nombre màxim de persones anteriorment establit.
  
La data de l'entrevista s'ha de fer pública per mitjà d'anunci en el tauler de la Conselleria d'Empresa, Universitat i Ciència (c/ Colom, 32, 46053 València), en la planta baixa, des del 15 dia natural següent a la finalització del termini de presentació de les sol·licituds
  
5. La comissió d'avaluació ha d'avaluar les sol·licituds i ha d'elaborar les propostes en el termini de dos mesos des de la finalització del termini de presentació de sol·licituds fixat en l'orde.
  
Article 8. Resolució de la convocatòria
  
1. Avaluades les sol·licituds i a proposta de la comissió d'avaluació, prevista en l'article anterior, el conseller d'Empresa, Universitat i Ciència ha de dictar resolució de concessió o de denegació de les beques. En la resolució s'ha d'incloure una relació comprensiva dels aspirants citats a l'entrevista que no han resultats adjudicataris de les beques ordenats d'acord amb la puntuació obtinguda per ha cobrir, si és el cas, les vacants que es poden produir durant el període de gaudi d'estes.
  
2. La resolució s'ha de notificar a les persones interessades en els terminis que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les beques concedides s'han de publicar en el Diari Oficial de la Generalitat Valenciana amb expressió de la convocatòria, del programa i del crèdit pressupostari a què s'imputen, el beneficiari, la quantitat concedida i la finalitat o finalitats d'estes.
  
4. El termini màxim per a resoldre les sol·licituds que es formulen per a la concessió de les beques ha de ser de tres mesos comptadors des de la data d'acabament del termini de presentació de les sol·licituds fixat en esta orde. Transcorregut el dit termini sense que s'haja dictat resolució expressa, s'entén desestimada la concessió de la beca en el termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Les resolucions a què fan referència els paràgrafs anteriors esgoten la via administrativa i contra les quals es pot interposar recurs de reposició davant l'òrgan que va dictar l'acte, en el termini d'un mes comptador des de l'endemà de la notificació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la comunitat Valenciana, en el termini de dos mesos comptadors des del l'endemà de la notificació de la resolució corresponent.
  
Article 9. Obligacions dels becaris
  
1. Són obligacions del becaris:
  
a) Realitzar les pràctiques que els siguen encomanades des de la Direcció General de Seguretat Industrial i Consum, en les ciutats d'Alacant, Castelló o València, i es comprometen a acceptar i a complir les normes establides en l'articulat d'esta convocatòria, les que s'especifiquen, si és el cas, en la resolució de concessió de la beca, així com les instruccions que, durant el període de vigència d'esta, rebran de les persones que la Direcció General designe per a supervisar l'activitat dels becaris.
  
b) Començar el gaudi de la beca en el termini que s'assenyale i desplegar la seua tasca, sense cap altre compromís que impedisca o dificulte el compliment ininterromput de les obligacions contretes, s'entén que si no s'incorpora en la data establida en la resolució de concessió d'adjudicació de la beca es pot considerar que renúncia.
  
c) Realitzar les activitats que siguen precises per al compliment dels objectius prevists.
  
d) Elaborar una memòria sobre els coneixements i l'experiència obtinguts en finalitzar el període de gaudi.
  
e) Subscriure una pòlissa d'assistència sanitària durant els mesos de duració de la beca o acreditar que es disposa de cobertura sanitària.
  
f) Presentar la documentació acreditativa del compliment de les obligacions tributàries i davant la Seguretat Social, en els termes establits en l'orde de 30 de maig de 1996, de la Conselleria d'Economia i Hisenda.
  
2. Les incidències que esdevinguen durant el període de gaudi de les beques s'han de resoldre per expedient contradictori d'acord amb l'article 9 del Decret 108/1992, del Govern Valencià, es poden revocar estes quan no es realitze l'activitat que va motivar la concessió, o els requisits exigits per la concessió es deixen de reunir o no es complixen, sense causa justificada, les condicions establides en la concessió.
  
3. El beneficiari, si és el cas, ha de reintegrar les quantitats percebudes fins el moment de la revocació administrativa de l'atorgament de la beca, així com els corresponents interessos de demora.
  
DISPOSICIONS ADDICIONALS
  
Primera
  
1. La concessió de les ajudes previstes en esta orde està condicionada a l'existència de crèdit adequat i suficient per a això en els Pressuposts de la Generalitat per a l'exercici 2006.
  
2. En compliment del que preveu l'article 47.11 del Text Refós de la Llei d'Hisenda Pública Valenciana i d'acord amb allò que establix la Llei de Pressuposts de la Generalitat Valenciana per a l'any 2006, per orde de la Conselleria d'Empresa, Universitat i Ciència es dóna publicitat de les línies de crèdit i de l'import global màxim destinat a la concessió de les beques previstes en la present disposició.
  
Segona
  
1. En el supòsit que els documents que han d'acompanyar la sol·licitud de concessió de les beques ja estigueren en poder de qualsevol òrgan de l'administració actuant, el sol·licitant pot acollir-se al que establix l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que conste la data i l'òrgan o dependència en què van ser presentats o si és el cas, emesos i sempre i quan no haja transcorregut més de cinc anys des de la finalització del procediment a què corresponen.
  
2. En els supòsits d'impossibilitat material d'obtindre el document, l'òrgan competent pot requerir al sol·licitant la presentació o, en defecte, l'acreditació per altres mitjans dels requisits a què fa referència el document.
  
DISPOSICIONS FINALS
  
Primera
  
Es faculta el secretari autonòmic d'Empresa per a dictar les disposicions i adoptar les mesures que considere oportunes per al desplegament i l'aplicació del que disposa la present orde.
  
Segona
  
La present orde vigirà l'endemà de la seua publicació en el Diari Oficial de la Generalitat Valenciana.
  
València, 29 de desembre de 2005
  
El conseller d'Empresa, Universitat i Ciència,
  
JUSTO NIETO NIETO
  
ANNEX
  
 Barem
  
La valoració dels candidats s'efectuarà segons el barem següent:
  
1. Expedient acadèmic: fins a un màxim de 4 punts, en funció de la nota mitjana obtinguda en l'expedient acadèmic d'acord amb l'escala següent:
  
Nota mitjana de 7: 1 punts.
  
Nota mitjana de 8: 2 punts.
  
Nota mitjana de 9: 3 punts.
  
Nota mitjana de 10: 4 punts.
  
Les fraccions corresponents a les notes mitjanes s'arredoniran per excés en el cas si estes són superiors a 0,5.
  
2. Coneixements de valencià: fins a un màxim d'1 punt d'acord amb l'escala següent:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
3. Coneixements d'altres idiomes comunitaris: 0,10 punts per cada curs superat, amb el màxim total d'1 punt per al conjunt d'idiomes acreditats.
  
4. Assignatura de defensa i protecció dels consumidors: 1 punt.
  
5. Entrevista: fins a un màxim de 5 punts. En l'entrevista es valorarà l'experiència professional, així com els coneixements sobre consum i sobre l'administració autonòmica.